**განმარტებითი ბარათი**

**„რადიოსიხშირული სპექტრის განაწილების ეროვნული გეგმის დამტკიცების შესახებ” საქართველოს კომუნიკაციების ეროვნული კომისიის 2006 წლის 30 ივნისის №6 დადგენილებაში ცვლილებების შეტანის შესახებ**

**საქართველოს კომუნიკაციების ეროვნული კომისიის დადგენილების პროექტზე**

საქართველოს კანონის „ელექტრონული კომუნიკაციების შესახებ“ საქართველოს კანონის 47-ე მუხლის მე-5 პუნქტის თანახმად, „რადიოსიხშირული სპექტრის განაწილების ეროვნულ გეგმას ადგენს კომისია ტელეკომუნიკაციების საერთაშორისო კავშირის რადიორეგლამენტის შესაბამისად, საქართველოს მთავრობის მიერ კომისიასთან შეთანხმებით სახელმწიფოს საჯარო ფუნქციების უზრუნველსაყოფად განსაზღვრული რადიოსიხშირეების გათვალისწინებით.“

„რადიოსიხშირული სპექტრის განაწილების ეროვნული გეგმა“ (შემდგომში „გეგმა“) პირველად გამოქვეყნებული იქნა 2006 წელს. ახალი ტექნოლოგიების დანერგვისა და ასევე ეროვნულ დონეზე რადიოსიხშირული სპექტრის გამოყენების მოთხოვნებიდან გამომდინარე, კომისია პერიოდულად ახორციელებს გეგმაში ცვლილებებისა შეტანას.

აქედან გამომდინარე, მომზადებული იქნა გეგმაში შესატანი ცვლილებების პროექტი, რომელიც ითვალისწინებს ტელეკომუნიკაციების საერთაშორისო კავშირის (ITU), ევროკომისიის (EC) და ევროპის საფოსტო და სატელეკომუნიკაციო ადმინისტრაციების კონფერენციის (CEPT) გადაწყვეტილებებს და რეკომენდაციებს.

ასევე განისაზღვრა მცირე რადიუსზე მოქმედი მოწყობილობებისთვის (SRD) განახლებული ტექნიკური პარამეტრები CEPT-ისა და ევროკომისიის შესაბამისი გადაწყვეტილებებისა და რეკომენდაციების მითითებით, რომლებიც ხელს შეუწყობს რადიოსიხშირული სპექტრის რაციონალურ გამოყენებას.

გეგმაში დამატებით განისაზღვრა ცვლილებები, რომელებიც შესაძლებელს გახდის ახალი ტექნოლოგიების დანერგვას და მოთხოვნადი სატელეკომუნიკაციო მომსახურებების მიწოდებას.

გეგმაში შემოთავაზებული ცვლილებები ითვალისწინებს ევროკომისიის და CEPT-ის შემდეგ გადაწყვეტილებებს და რეკომენდაციებს

**ევროკომისიის გადაწყვეტილებები**

* **(EU) 2022/2307** - ევროკომისიის გადაწყვეტილება (როგორც (EU)2022/179 გადაწყვეტილების ჩასწორება), რომელიც ხელმისაწვდომს ხდის 5 150-5 250 მჰც, 5 250-5 350 მჰც და 5 470-5 725 მჰც სიხშირული ზოლების გამოყენებას RLAN ქსელების მიერ განახლებული ტექნიკური პარამეტრებით.
* **(EU) 2022/2324** - ევროკომისიის გადაწყვეტილება (როგორც 2008/294/EC გადაწყვეტილების ჩასწორება), რომელიც ითვალისწინებს თვითმფრინავის ბორტზე მობილური საკომუნიკაციო მომსახურების ფუნქციონირებისთვის დაშვების დამატებით ტექნოლოგიებს და პირობებს.
* **(EU) 2022/179** - ევროკომისიის გადაწყვეტილება 5 გჰც სიხშირულ ზოლში რადიო სპექტრის ჰარმონიზებულ გამოყენებაზე უსადენო დაშვების სისტემების (მათ შორის RLAN) მიერ
* **(EU) 2022/172** - ევროკომისიის გადაწყვეტილება 874-876 მჰც და 915-921 მჰც სიხშირული ზოლებში მოკლე რადიუსზე მოქმედი მოწყობილობების (SRD) ფუნქციონირებასა და მის ჰარმონიზებულ გამოყენებაზე
* **(EU) 2022/173** - ევროკომისიის გადაწყვეტილება 900 მჰც და 1800 მჰც სიხშირული ზოლების ჰარმონიზებულ გამოყენებაზე ელექტრონული საკომუნიკაციო მომსახურების მიწოდების სისტემების მიერ.

 **CEPT-ის ელექტრონული კომუნიკაციების კომიტეტის (ECC) გადაწყვეტილებები**

* **ECC/DEC/(22)07** - ECC-ის გადაწყვეტილება MFCN (ელექტრონული საკომუნიკაციო მომსახურებისათვის განკუთვნილი მიწისზედა სისტემები ) ქსელებისთვის ჰარმონიზებულ 703-733 მჰც, 832-862 მჰც, 880-915 მჰც, 1710-1785 მჰც, 1920-1980 მჰც, 2500-2570 მჰც და 2570-2620 მჰც ზოლებში, LTE და 5G NR ტექნოლოგიებზე დაფუძნებული სააერნაოსნო მოწყობილობების (დრონების) გამოყენების ტექნიკურ პირობებზე.
* **ECC/DEC/(22)03** - ECC-ის გადაწყვეტილება 116-260 გჰც სიხშირულ დიაპაზონში სპეციფიკური რადიოგანსაზღვრის მოწყობილობების გამოყენების ტექნიკურ პარამეტრებზე, მათ თავისუფალ გამოყენებასა და მომოქცევაზე.
* **ECC/DEC/(05)08** - ECC-ის გადაწყვეტილება მაღალი სიმკვრივის მქონე HDFSS ფიქსირებული-თანამგზავრული მომსახურების სისტემების გამოყენებაზე 17-20 გჰც, 29 გჰც და 47-50 გჰც სიხშირულ დიაპაზონებში.
* **ECC/DEC/(06)04** - ECC-ის გადაწყვეტილება 10.6 გჰც ქვემოთ ულტრა ფართოზოლოვანი მოწყობილობების (UWB) ჰარმონიზებულ გამოყენებასა და მომოქცევაზე.
* **ECC/DEC/(08)01** - ECC-ის გადაწყვეტილება 5875-5935 მჰც სიხშირულ ზოლში ჭკვიანი სატრანსპორტო სისტემების (ITS) მოძრაობის უსაფრთხოებასთან დაკავშირებული მოწყობილობების ჰარმონიზებულ გამოყენებაზე.
* **ECC/DEC/(07)01** - ECC-ის გადაწყვეტილება ნივთიერების დამდგენი მოწყობილობების (ე.წ. სკანერების, რომლებიც იყენებენ ულტრა ფართოზოლოვანი ტექნოლოგიებს (UWB)) ჰარმონიზებულ თავისუფალ გამოყენებასა და მომოქცევაზე.
* **ECC/DEC/(21)02** - ECC-ის გადაწყვეტილება 76-77 გჰც სიხშირული ზოლის ჰარმონიზებაზე HD-GBSAR ტექნოლოგიის რადარების ფუნქციონირებისთვის, მათ ტექნიკურ პარამეტრებზე, თავისუფალ გამოყენებასა და მიმოქცევაზე.
* **ECC/DEC/(20)02** - ECC-ის გადწყვეტილება შეწყვილებული სიხშირული ზოლების 874.4-880.0 მჰც და 919.4-925.0 მჰც, ასევე 1900-1910 მჰც სიხშირული ზოლის ჰარმონიზებულ გამოყენებაზე სარკინიგზო მობილური რადიოების (RMR) მიერ.
* **ERC/DEC/(00)02** - ECC-ის გადაწყვეტილება 37.5-39.5 გჰც სიხშირული ზოლის გამოყენებაზე ფიქსირებული და ფიქსირებული-თანამგზავრული (კოსმოსი-დედამიწა) მომსახურებების მიერ და 39.5-40.5 გჰც სიხშირული ზოლის გამოყენებაზე ფიქსირებული-თანამგზავრული და მობილური-თანამგზავრული (კოსმოსი-დედამიწა) მომსახურებების მიერ.
* **ECC/DEC/(21)01** - ECC-ის გადაწყვეტილება 47.2-50.2 გჰც და 50.4-52.4 გჰც სიხშირული დიაპაზონების გამოყენებაზე ფიქსირებული-თანამგზავრული (დედამიწა-კოსმოსი) მომსახურების მიერ.
* **ECC/DEC/(06)10** - ECC-ის გადაწყვეტილება 1980-2010 მჰც და 2170-2200 მჰც სიხშირულ ზოლებში მობილური-თანამგზავრული სისტემების (მათ შორის დამხმარე მიწისზედა კომპონენტის CGC) გაცნობასა და დანერგვასთან დაკავშირებით.
* **ECC/DEC/(06)13** - ECC-ის გადაწყვეტილება (MFCN) ქსელების (სახმელეთო IMT სისტემების ჩათვლით) ჰარმონიზებული გამოყენების ტექნიკურ პარამეტრებზე 880-915/925-960 მჰც და 1710-1785/1805-1880 მჰც სიხშირულ ზოლებში.
* **ECC/REC/(08)01 -** ECC-ის რეკომენდაცია5855-5875 მჰც სიხშირული ზოლის გამოყენებაზე ჭკვიანი სატრანსპორტო სისტემების (ITS) მიერ.
* **ECC/REC/(23)02, ECC/REC/(23)01** (სარკინიგზო მობილური რადიო RMR), **ERC/REC 01-01, ECC/REC/(11)04, ECC/REC/(15)01** - ECC-ის რეკომენდაციები, რომლებიც ეხება MFCN ქსელების საზღვრისპირა (cross-border) კოორდინაციის ტექნიკურ პარამეტრებს.
* **ECC/DEC/(23)01** - ECC-ის გადაწყვეტილება 40.5-42.5 გჰც ზოლის გამოყენებაზე ფიქსირებული-თანამგზავრული მომსახურების მიწისზედა სადგურების (კოსმოსი-დედამიწა) და სამაუწყებლო-თანამგზავრული მომსახურების მიერ, და ასევე 42.5-43.5 გჰც ზოლის გამოყენებაზე ფიქსირებული-თანამგზავრული მომსახურების მიწისზედა სადგურების (დედამიწა-კოსმოსი) მიერ.

 გეგმაში პროექტში ასევე შეტანილია შემდეგი ცვლილები:

* ITU-ს პირველი რეგიონისთვის განსაზღვრული მომსახურებების გათვალისწინებით, 3800–4200 მჰც სიხშირულ დიაპაზონისთვის განკუთვნილ გრაფაში, მე-4 სვეტში (გამოყენება ეროვნულ დონეზე) , დაემატა ჩანაწერი „მობილური გამოყენებები“ და შესაბამისად, მოცემული დიაპაზონისთვის ევროკომისიის მიერ CEPT-ისთვის მიცემული მანდატის გათვალისწინებით, განისაზღვრა გამოყენების წესი არაავტორიზებული პირების მიერ დამხმარე ტექნოლოგიური დანიშნულებით გამოყენებებისთვის.
* ITU-ს პირველი რეგიონისთვის განსაზღვრული მომსახურებებთან შესაბამისობაში მოყვანისა და ახალი ტექნოლოგიების (დედამისიწის მიმართ დაბალორბიტალური NGSO თანამგზავრული მომსახურება) დანერგვისა და განვითარების ხელშეწყობის მიზნით 10 – 12 გჰც სიხშირულ დიაპაზონში ე.წ. „მიტრისის“ სისტემების ფუნქციონირების ვადა შეიზღუდა ლიცენზიების მოქმედების ვადებით.
* 2500-2700 მჰც სიხშირული დიაპაზონისთვის განკუთვნილ გრაფაში, მე-4 სვეტს (გამოყენება ეროვნულ დონეზე), დაემატა ჩანაწერი „წერტილი-მრავალწერტილი“.ასევე, მე-5 სვეტს (შენიშვნები)დაემატა ჩანაწერი „წერტილი-მრავალწერტილი: მაუწყებლობის ტრანზიტის დანიშნულებებით, მეორადი გამოყენების უფლებით რადიოსიხშირული ზოლისთვის 2500-2700 მჰც (მობილური გამოყენების გარდა)“. ამასთანავე, გეგმაში მოცემული ცხრილების მე-5 სვეტით განისაზღვრება შესაბამისი ტექნიკური, ასევე, სხვა პირობები და ნორმები.

დადგენილების მიღება გავლენას არ მოახდენს სახელმწიფო ბიუჯეტის საშემოსავლო და ხარჯვით ნაწილებზე.

დადგენილების პროექტის ავტორია საქართველოს კომუნიკაციების ეროვნული კომისია.